Andie MacDowell - Vikipeedia, vaba entsüklopeedia

# Andie MacDowell

### Allikas: Vikipeedia

Andie MacDowell

Andie MacDowell (õieti Rosalie Anderson MacDowell; sündinud 21. aprillil 1958 Gaffneys Lõuna-Carolinas) on USA näitleja ja endine modell.

## [redigeeri] Lapsepõlv

Andie sündis väikeses linnakeses Gaffneys Lõuna-Carolinas Marion ja Paul MacDowelli neljanda tütrena. Tema lapsepõlv ei olnud kuigi õnnelik, vanemate abielu ei sujunud ning kooselu lahutati, kui Andie oli kuueaastane. On teada, et emal oli probleeme alkoholiga. Peres oli alatasa rahaga kitsas, õed pidid üksteist palju toetama ja seetõttu oli Andie sunnitud varakult leidma elus oma tee. Juba teismelisena teenis ta perele vajalikku lisaraha miinimumpalga eest McDonaldsis ja Pizza Hutis töötades.

## [redigeeri] Modellikarjäär

Kuigi tüdruk asus õppima Winthropi kolledšisse, ei läinud õpingud kuigi edukalt, mistõttu ta teisel õppeaastal (1978) koolist välja langes.

Tänu oma silmapaistvalt kaunile välimusele leidis ta aga tööd modellina. Samal aastal õnnestus Andiel minna elama New Yorki, kus ta sai tööd Elite modelliagentuuris. Paari aastaga kujunes temast New Yorgi modellikuulsus.

Kuid Andiele ei sobinud linna kiire elurütm ning koos oma õe Beverlyga läksid nad õnne otsima Pariisi. Seal sai tema modellikarjäär tõeliselt tuule tiibadesse ning tema ilu ja läbilöögivõime tõid oodatud edu – Andiest sai Euroopas kuum kaanetüdruk. Tema pilte avaldasid Vogue, Bazaar, Elle ja Marie Claire. Samuti õnnestus tal saada soodne leping kosmeetikafirmaga L'Oréal Paris ning teatavasti jätkub koostöö firmaga tänaseni: Andie on reklaamnägu kortsudevastasele nahahooldussarjale Revitalift, jumestuskreemile Visible Lift ja juuksevärvile Excellence Créme.

## [redigeeri] Välislingid

Artikliga seotud multimeediafaile Wikimedia Commonsis:
Andie MacDowell

- Andie MacDowell andmebaasis IMDb (inglise keeles)
- E!Online 1999. aasta artikkel ja intervjuu

Välja otsitud andmebaasist "http://et.wikipedia.org../../../a/n/d/Andie_MacDowell_2f45.html"

Kategooriad: Sündinud 1958 | Ameerika Ühendriikide näitlejad | Ameerika Ühendriikide modellid | Filminäitlejad

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Español
- Français
- Hrvatski
- Italiano
- Nederlands
- 日本語
- Polski
- Português
- Русский
- Simple English
- Suomi
- Svenska